José Tolentino de Mendonça

Mons. José Tolentino de Mendonça (* 15. december 1965, Madeira, Portugalsko) je portugalský rímskokatolícky kňaz, biskup, kardinál, súčasný prefekt Dikastéria pre kultúru a vzdelávanie.

 Život 
Narodil sa 15. decembra 1965 v portugalskej Madeire. Za za kňaza bol vysvätený 28. júla 1990. V roku 1989 získal na lisabonskej Katolíckej univerzite v Portugalsku licenciát z teológie a v roku 1992 na Pápežskom biblickom inštitúte licenciát z biblických vied. V roku 2004 získal na Katolíckej univerzite v Portugalsku doktorát z biblickej teológie. Potom pôsobil ako profesor diecézneho seminára vo Funchale, rektor rovnakého seminára, vicerektor a profesor Katolíckej univerzity v Portugalsku a profesor Katolíckej univerzity v Pernambuco a Rio de Janeiro.

V roku 2011 sa stal poradcom Pápežskej rady pre kultúru. Dňa 26. júna 2018 ho pápež František vymenoval za knihovníka Vatikánskej apoštolskej knižnice, archivára Vatikánskeho tajného archívu a titulárneho arcibiskupa zo Suavy. Biskupské svätenie prijal 28. júla 2018 z rúk kardinála Manuela Josého Macária do Nascimento Clemente a spolusvätiteľmi boli kardinál António Marto a biskup Teodoro de Faria. Dňa 5. októbra 2019 ho pápež František menoval kardinálom – diakonom zo Santi Domenico e Sisto.

Pápež František  ho 26. septembra 2022 menoval za prefekta novovzniknutého Dikastéria pre kultúru a vzdelávanie.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Portugalskí kardináli
Kategória:Portugalskí rímskokatolícki kňazi
Kategória:Portugalskí teológovia
Kategória:Portugalskí dominikáni